Härra Sibulal on täna meel hää, Europarlamendi valijate protsent on 2004. aastaga võrreldes üle pooleteise korra kõrgem. Võit missugune. Olevat üks hüva asi kui palju rahvast valimas käib. Eks see vist valimiste ja võimu legitiimsust ja seeläbi riiklist staabilsust kosutabki, teiselt poolt tuleb aga tunnistada, et  tänavuste valimiste osalusprotsent kerkis omajagu konflikti najal. Üks tõttas häält andma Keskerakonna, teine Ansipi valitsuse, kolmas kõigi (erakondade) vastu. Ehk pingeid ja mitte rasvast rahulolu peab olema ühiskonnas, et üks tubli osalusprotsent saavutada.